cyanic-selkie/wikianc huggingface dataset:
צופן סימטרי
צפנים מודרניים
עם המצאת תקן ההצפנה הישן ההצפנה הסימטרית עברה מהפך משמעותי משיטות פרימיטיביות המכילות אוסף פעולות אד הוק מסובכות ככל האפשר שמסתמכות בעיקר על גאונות הממציא לשיטות הצפנה מודרניות המסתמכות על תאוריה מוצקה. לאחר המצאת DES המחקר האינטנסיבי הוביל לתאוריה רחבת היקף ונעשו מאמצים להוכיח ביטחון שיטות ההצפנה במונחים תאורטיים באמצעות מודל אסימפטוטי או מודל אורקל אקראי. DES ולוציפר שהיה אב קדמון שלו הכילו כמה רעיונות מהפכניים לאותה עת. לראשונה הומצא צופן סימטרי שהיה מבוסס על תאוריה מסוימת בעיקר על עבודתו של קלוד שאנון אבי תורת האינפורמציה. אחד החידושים בצופן זה היה רשת פייסטל על שם הממציא הורסט פייסטל. הרעיון של רשת פייסטל הוא הפיכת פונקציה פסאודו אקראית גנרית בלתי הפיכה ותלויית מפתח סודי לפרמוטציה כלומר לפונקציה הפיכה שזהו תנאי הכרחי בצופן סימטרי. חלק נכבד מהצפנים המודרניים מיישמים טכניקה זו. היתרון הוא שפעולות ההצפנה והפענוח זהות לגמרי ורק פרוצדורת הרחבת המפתח בסדר הפוך. בדרך זו המקום שתופס קוד הצופן קטן בחצי, שזה משמעותי במיוחד במימוש בחומרה. חידוש נוסף שהוכנס בצופן הוא שילוב של מספר פונקציות חלשות כשלעצמן באופן שמניב פונקציית הצפנה חזקה יותר על ידי מה שנקרא איטרציה, כלומר פונקציית ההצפנה מבוצעת באופן איטרטיבי, בכל קריאה הפלט מהקריאה הקודמת הופך קלט לקריאה הבאה, כך מספר פעמים עד שמגיעים לתוצאה הסופית של הצופן. בדרך זו משיגים את אפקט כדור השלג הרצוי. כל שינוי ולו הקל ביותר בטקסט המקורי מתפזר על פני לפחות מחצית מפלט הצופן לאחר מספר קטן של חזרות. למשל ב-DES פעולות הצופן מבוצעות 16 פעמים.
תקן ההצפנה המתקדם שהומצא בשנת 2000 ונמצא בשימוש נרחב כיום, נחשב לצופן מודרני בטוח ברמה הגבוהה ביותר. הצופן מיישם רשת החלפה-תמורה ומשלב מספר פעולות אריתמטיות בסיסיות בשדה סופי מורחב F_{2^8} והוא נחשב ליעיל מאוד בהשוואה לתקן הקודם.
דוגמאות לפעולות שניתן לשלבן כדי להגיע לצופן סימטרי חזק:
קריפטואנליזה של צופנים סימטריים
בשל ההיסטוריה הארוכה והעשירה של הצפנים הסימטריים הצטבר ידע נרחב וקיימות שיטות קריפטואנליזה או "התקפות" רבות. ההתקפות על צופן סימטרי מתחלקות למספר מודלים שהעיקריים שבהם מהקל אל הכבד הם;
יכולת הבחנה
באופן כללי בכל המודלים האמורים שבירת הצופן תקרא מוצלחת אם המתקיף מסוגל להבחין בין טקסטים מוצפנים שהוצפנו על ידי האלגוריתם אותו הוא מעוניין לשבור לבין מחרוזות אקראית סתמיות באותו אורך. עובדה זו מצביעה על אקראיות ירודה ובדרך כלל עם מידע זה יש אפשרות לשבור את הצופן ולכן במקרה כזה הוא מוגדר כפרוץ. לסוג כזה של התקפה קוראים התקפת הבחנה, מסיבה זו כל צופן טוב חייב להכיל את התכונה שנקראת "אי יכולת הבחנה" (indistinguishability) והיא מתוארת בצורת משחק המנוהל בין המתקיף לבין האורקל. הגרסאות השונות של המודלים המתוארים נבדלות ביכולת המתקיף או במילים אחרות ברמת הגישה שלו לאורקל. למשל במשחק הבסיסי המתקיף שולח לאורקל מספר מוגבל של בלוקים קריאים של טקסט כלשהו לפי בחירתו. האורקל בוחר מפתח הצפנה סודי ומטיל מטבע, בכל הטלת מטבע הוא בוחר בין אחת משתי אפשרויות, באחת הוא מחזיר למתקיף טקסט מוצפן שהוא תוצאת הצפנה של הבלוק שקיבל ובשנייה הוא מחזיר מחרוזת אקראית אמיתית. אם לאחר קבלת כל הבלוקים "המוצפנים" מהאורקל ביכולתו של המתקיף להכריע לגבי כל בלוק שקיבל האם הוא הצפנה של הבלוק המקורי המתאים ששלח קודם לכן או שהוא ערך אקראי חסר משמעות, בהסתברות גבוהה באופן משמעותי מחצי הרי שההתקפה הצליחה והצופן לא יהיה בטוח לשימוש.
הצפנים הקלאסיים סבלו בעיקר מהתקפות סטטיסטיות המנצלות את יתירות השפה לשבירתן. הצפנה מודרנית אינה סובלת מחסרון זה עקב העובדה שנעשה שימוש ביחידות מידע גדולות (128 סיביות ומעלה) כך שמספר הצירופים האפשרי אסטרונומי, עובדה המאלצת את המתקיף לנתח כמות עצומה של טקסטים. מלבד זאת קיימות שיטות לביטול יתירות הצופן כמו הוספת אקראיות מכוונת. הצפנה סימטרית מודרנית רגישה באופן כללי לקריפטואנליזה דיפרנציאלית וקריפטואנליזה ליניארית, שתיהן שיטות התקפה רבות עוצמה כנגד סוגים רבים של צפנים סימטריים. מלבד פנקס חד-פעמי, לא ידוע על אלגוריתם בלתי שביר. כל אלגוריתם ניתן לשבירה עם די זמן וכוח חישוב. השאיפה העיקרית היא ששבירת הצופן לא תהיה קלה במידה ניכרת מכוח גס דהיינו ניסיון לנחש את המפתח הסודי על ידי ניסוי כל המפתחות האפשריים. להלן פירוט השיטות העיקריות להתקפת צפנים סימטריים:
שיטות קריפטואנליטיות
ממציאי אלגוריתם DES היו מודעים לאנליזה דיפרנציאלית עוד בשנת 1970, אולם שמרו ידיעה זו בסוד מטעמים של ביטחון לאומי. הסברה היא, כי ממציאי האלגוריתם לא פרסמו מלכתחילה את שיקולי העיצוב שהנחו אותם בבניית האלגוריתם, מן הסיבה שלאחר התייעצות עם NSA הוחלט כי פרסום חומר זה עשוי לחשוף את האנליזה הדיפרנציאלית, שלמעשה הקנתה לארצות הברית עליונות על פני מדינות אחרות בתחום ההצפנה באותה עת.
עקרון קרקהופס
בעבר נטו מפתחי אלגוריתמים קריפטוגרפיים לשמור בסוד את פרטי האלגוריתם. אולם כיום מקובל לאמץ את עקרון קרקהופס הקובע ששמירת אלגוריתם הצפנה בסוד אינה מהווה חלופה לביטחונו. באנלוגיה למנעול צירופים, הסתמכות אך ורק על מנגנון נעילה סודי, אינה חכמה כיוון שאם נחשף המנגנון המנעול כולו הופך לחסר תועלת. מאידך אם התגלה צירוף סודי אחד, יש צורך רק להחליפו באחר ואין צורך בקניית מנעול חדש. גם בעת המודרנית הוכרזו מספר אלגוריתמי הצפנה כסודיים. אלגוריתם Skipjack שפותח על ידי NSA נשמר בסוד עד 1998. צופן זרם RC4 היה סוד מסחרי כשהומצא ב-1987 על ידי רונלד ריבסט במעבדות RSA. אולם בדרך כלשהי הצליח מישהו להנדס לאחור את האלגוריתם ופרטיו דלפו באופן אנונימי לרשת האינטרנט והפכו במהרה לנחלת הכלל.
ביקורת ציבורית
בקריפטוגרפיה מודרנית, אלגוריתמים מוצלחים הם כאלו שזכו לביקורת הציבור, במיוחד לעיון מדוקדק של פרטיהם בידי אנליסטים ומומחי הצפנה מסביב לעולם. אלגוריתם AES הוא דוגמה טובה לאלגוריתם שנבחר בקפידה מבין מספר מועמדים טובים, לאחר תחרות פתוחה שאורגנה על ידי NIST שנמשכה כמספר שנים ובה נבחנו מועמדים רבים על ידי מספר מומחים מסביב לעולם. אחת לפרק זמן מפרסמת הקהילה הקריפטוגרפית ממצאים חדשים שהתגלו על ידי אנליסטים, מומחי אבטחת מידע ומתכנני מערכות לגבי טיבם וחוסנם של אלגוריתמים נפוצים ובעיקר כאלו שזכו להיות חלק מתקן רשמי. הביקורת המתמדת מספקת לציבור סוג של ביטחון בכך שהאלגוריתמים הפופולריים שהדיעה הרווחת לגביהם שהם בטוחים ונעשה בהם שימוש מאסיבי, הם אכן כאלה וכן שלא התגלו בהם דלתות סתרים או פרצות.
נוהלי אבטחה
למעשה, הדעה הרווחת היא שמרבית האלגוריתמים הידועים שזכו לביקורת ובדיקה של מומחים והוגדרו כבטוחים, אכן בטוחים. הסיבה שמערכות רבות נפרצו לא נבעה מליקויים באלגוריתמים שעליהם התבססו, אלא בשל כשלים או שגיאות אנוש באופן יישום אותם אלגוריתמים, שנבעו בין היתר מבורות, רשלנות או אי הקפדה על נוהלי בטיחות. יותר קל להשיג מידע באמצעות ציתות, מתן שוחד או גנבת מפתחות מאשר לפרוץ אלגוריתם. במערכת אבטחה, צריך לוודא שהמערכת אינה חדירה או מדליפה מידע עקיף המסכן את בטיחותה. כמו מידע תזמון (timing). בגרסת WAP (פרוטוקול אבטחה סלולרי) המקורית לדוגמה, התגלתה פרצה בטיחותית חמורה שנבעה מאופן יישום אלגוריתם RC4 וגרמה לדליפת מידע שאיפשר לפרוץ את המערכת בקלות.
בעיית הפצת מפתחות
בכל צופן סימטרי השולח והמקבל חייבים לשתף מפתח הצפנה סודי ביניהם. חשיפת המפתח על ידי גורם זר תאפשר לו לפענח את כל המסרים שהוצפנו עם מפתח זה. הקושי בשמירת המפתח בסוד והעברתו מהשולח למקבל, נקרא בעיית תחזוקת מפתחות או בעיית הפצת מפתחות. הבעיה מחריפה ברשת מרובת משתמשים. אם כל משתמש מעוניין שתהיה לו יכולת להתקשר עם משתמש אחר באופן דיסקרטי, מספר המפתחות הסודיים שיהיה עליו לשתף יהיה גדול מאוד. לדוגמה ברשת של 15 משתתפים, כל אחד יזדקק לשמור בסוד לפחות 14 מפתחות ומספר המפתחות הכולל מגיע ל-210. ברשת של אלפי משתמשים הדבר הופך כמעט לבלתי אפשרי. בנוסף, כל משתמש יצטרך להגן על סודיות המפתחות שברשותו, אם באמצעים קריפטוגרפיים או אחרים.
המפנה העיקרי בפתרון הבעיה החל למעשה עם המצאת ההצפנה האסימטרית. כאשר לראשונה העלו דיפי והלמן רעיון של העברת מפתח-סימטרי בצורה מאובטחת בתשתית גלויה, תוך שימוש בבעיית לוגריתם דיסקרטי, כאמצעי אלגנטי להסתרת תהליך ההעברה. באופן זה המשתמשים אינם זקוקים לשמירת מפתחות הצפנה רבים. כל שעליהם לעשות הוא להקצות מפתח פומבי לכל משתמש, אותו מאחסנים במקום ציבורי. כאשר בוב מעוניין להתקשר עם אליס בסודיות, עליו להשיג את מפתח ההצפנה הפומבי של אליס מתוך הרשימה הציבורית, לייצר מפתח הצפנה סימטרי חד-פעמי ולשולחו לאליס מוצפן במפתח הציבורי שלה. כעת אליס ובוב משתפים מפתח הצפנה סודי באופן שאף אחד אחר לא יכול היה ליירטו כיוון שהיה מוצפן בזמן המשלוח.
במרוצת השנים פותחו שיטות שונות להתמודד עם בעיית הפצת מפתחות. חלקן מבוססות על הצפנה סימטרית כמו פרוטוקול קרברוס, ואחרות על הצפנה א-סימטרית כמו דיפי-הלמן, או כאלו המשלבות את שתי השיטות יחד. הרעיון בחלקן הוא להסתמך על שרת צד-שלישי נאמן. בחלקן השרת מקוון באופן כזה שלפני כל התקשרות נעשית פניה אליו ובחלקן לא. צד-שלישי נאמן פוטר את המשתמשים מהצורך לשמור מפתחות רבים בכך שהוא מייצר ושולח מפתח שיחה חד-פעמי, המתאים להתקשרות יחידה בין משתמש ושרת או בין משתמשים מרוחקים. חתימה דיגיטלית נפוצה גם כן בפרוטוקולי העברת מפתח. ייחודה של חתימה דיגיטלית שהיא יוצרת חיבור מוכח (מתמטית) בין ישות מסוימת לבין מפתח-פומבי שבבעלותה, שיכול לשמש להעברת מפתח שיחה חד-פעמי לצורך הצפנה סימטרית. בנוסף, חתימה דיגיטלית אינה דורשת פנייה לשרת מקוון בכל התקשרות. בדרך כלל נעשית פניה אחת לגורם מאשר המאמת את מפתח החתימה שלאחר מכן יכול לשמש למספר רב של התקשרויות.
שילוב בין השיטות (הצפנה סימטרית וא-סימטרית) נפוץ מעשית ומכונה מערכת היברידית (Hybrid), מערכת המבצעת "הכלאה" של השיטות השונות ומנצלת את יתרונותיהן. שיטת הצפנה אסימטרית כמו RSA טובה להעברת מפתח סודי חד-פעמי בתקשורת גלויה ואילו להצפנה עצמה, אלגוריתם הצפנה סימטרי כמו AES עדיף בשל מהירותו הרבה. דוגמאות למערכת כזו הן PGP ו-SSL.
חיל האוויר הצרפתי
חיל האוויר והחלל הצרפתי (בצרפתית: Armée de l'Air et de l'Espace, ובקיצור ALA, מילולית: צבא האוויר והחלל ) הוא הזרוע האווירית של הכוחות המזוינים של צרפת. החיל נוסד בשנת 1909 כשירות האווירי של צבא צרפת, והוא הוותיק מבין חילות האוויר בעולם. בשנת 1934 הפך לזרוע עצמאית. ב־2 ביולי 2020 הוא קיבל את שמו הנוכחי, חיל האוויר והחלל.
בראש החיל עומד קצין בדרגת גנרל, ראש מטה חיל האוויר והחלל (בצרפתית: Chef d'Etat-Major de l'Armée de l'Air et de l'Espace בקיצור: CEMAAE). הוא כפוף לראש מטה הכוחות המזוינים (CEMA).
תפקידים
לחיל האוויר תפקיד בכל אחד מחמשת התחומים האסטרטגיים שנקבעו בספר הלבן על הגנה וביטחון לאומי (LBDSN) שפורסם ב־2013
ארגון
ראש מטה חיל האוויר והחלל (CEMAAE)
כוח אדם
נכון ל־2019 משרתים בחיל האוויר הצרפתי 40,800 חיילים ו-5,200 אזרחים. נשים מהוות 22% מהמשרתים בחיל וצוותי האוויר מהווים 7% מאנשי חיל האוויר.
כוחות המילואים של חיל האוויר כוללים "מילואים מבצעיים" ו"מילואים אזרחיים". הראשון הוקם כגיבוי ליחידות הסדירות לביצוע משימות על אדמת צרפת. והשני הוקם כדי לקדם ולהפיץ ערכי הגנה וקשר עם הרשויות המקומיות והאוכלוסייה בכלל.
תקציב
תקציב חיל האוויר הצרפתי לשנת 2020 עומד על 7.5 מיליארד אירו, המהווים 20% מתקציב משרד הכוחות המזוינים.
מרקאטו
מרקאטו (באמהרית: መርካቶ - "מרכתו"; מאיטלקית: Mercato - "שוק") הוא השוק המרכזי של אדיס אבבה, בירת אתיופיה, והשוק הפתוח הגדול באפריקה.
היסטוריה
השוק של אדיס אבבה שכן במקור מדרום לקתדרלת גאורגיוס הקדוש, כקילומטר צפונית-מזרחית למיקומו הנוכחי. שוק בלתי רשמי זה התגבש ברחובות הסמוכים, ונמכרו בו דגנים, תבלינים, קפה, כותנה, מלח, תכשיטים, מוצרים ביתיים, מלאכת יד ועוד. סמוך לאחר שאתיופיה נכבשה בידי איטליה הפשיסטית, הונהגה באתיופיה מדיניות הפרדה על בסיס גזעי, והשוק הקיים יוחד לאירופים. הסוחרים האחרים, רובם ערבים, התמקמו במיקומו הנוכחי של המרקאטו, ברובע "אדיס קטאמה" ("העיר החדשה"). עם השנים תפסו המקומיים את מקומם של הסוחרים הערביים, ומאז שנות ה-60 של המאה ה-20, המרקאטו הוא בעיקרו שוק מקומי.
השוק כיום
השוק משתרע על שטח של יותר מקילומטר רבוע ובו כ-15,000 בתי עסק שונים, הכוללים, בין היתר, כ-2,500 חנויות ודוכנים, 1,500 בתי עסק המעניקים שירותים שונים, עשרות חנויות כלבו ושני מבנים מקורים גדולים. למעשה, זהו רובע מגורים ומסחר ענק, המחולק ל-50 אזורים, ולא רק שוק במובן המערבי של המונח. את השוק הפועל בשעות האור, עשויים לפקוד כ-200,000 איש ביום. ימי שבת עמוסים במיוחד כאשר מגיעים למרקאטו מוכרים וקונים רבים מחוץ לעיר, ובימי ראשון המרקאטו שובת. במרקאטו נמכרים מוצרים מכל הסוגים, ואלה מחולקים לאזורים לפי סוגי הסחורה. חנויות למוצרי מזון ולתוצרת חקלאית, במיוחד קפה, הן עדיין החנויות הנפוצות ביותר בשוק; אך בעלי חיים, מלאכת יד, כלי בית, מוצרים ממוחזרים מעץ וממתכת, מוצרי אלקטרוניקה, ביגוד ומוצרי טקסטיל הם רק חלק מהמוצרים הנוספים המוצעים למכירה. למעשה ניתן למצוא במרקאטו כל דבר, אפילו רובים וכלי נשק מסורתיים. מצפון לשוק שוכנת תחנת האוטובוסים המרכזית הבין-עירונית של אדיס אבבה ליעדים רחוקים (מעל 250 ק"מ).
האד (סרט, 1963)
האד (באנגלית: Hud) הוא סרט קולנוע אמריקאי משנת 1963 בבימויו של מרטין ריט עם פול ניומן, מלווין דאגלס, פטרישה ניל וברנדון דה ווילד בתפקידים הראשיים.
התסריט מבוסס בצורה קלה על הרומן Horseman, Pass By של לארי מקארתי מ-1961. העלילה מתרכזת בקונפליקט בן הומר בנון, בעל חווה ישר ובין בנו הסורר האד על רקע מחלת הפה והטלפיים הפוגעת בחווה. לוני, נכדו הצעיר מתלבט בין מי להזדהות.
פטרישה ניל זכתה בפרס אוסקר לשחקנית הטובה ביותר אף על פי שהיא משחקת רק 22 דקות. זה התפקיד הקצר ביותר בתולדות הקולנוע עליו הוענק פרס של תפקיד ראשי. היא זכתה גם בפרס באפט"א לשחקנית הזרה הטובה ביותר.
מלווין דאגלס זכה בפרס אוסקר לשחקן המשנה הטוב ביותר. הצלם ג'יימס וונג האוו זכה בפרס אוסקר לצילום הטוב ביותר.
כן היה הסרט מועמד לעוד ארבעה פרסי אוסקר: המשחק (פול ניומן) הבימוי (מרטין ריט), התסריט והעיצוב האמנותי.
מרטין ריט, פטרישה ניל, פול ניומן ומלווין דאגלס היו מועמדים גם לפרס גלובוס הזהב.
תקציר העלילה
בחווה חקלאית לגידול בקר בטקסס גרים בעל החווה הומר בנון (מלווין דאגלס) עם בנו האד (פול ניומן), נכדו הצעיר לוני (ברנדון דה ווילד) ועוזרת הבית אלמה בראון (פטרישה ניל). אלמה מנהלת את משק הבית והאד נמשך אליה אבל היא משתדלת להתרחק ממנו לאחר ניסיון מר שהיה לה מהגרוש שלה. האד מבלה את הלילות בשתייה בחיזורים אחרי נשים נשואות ובקטטות בפאב בעיירה. אחיינו לוני בן ה-17 מלווה אותו לפעמים ומעריץ אותו. בין הומר להאד יש ריב ממושך שמקורו בתאונת דרכים בה נהרג אביו של לוני בשעה שהאד היה הנהג. כאשר פרה צעירה נמצאת מתה מבקש הומר להזמין וטרינר כדי לברר אם לא מדובר במחלת הפה והטלפיים. האד מתנגד לכך ורוצה למכור את העדר לפני שיתגלה שהוא חולה. הומר מהדור המבוגר מתנגד לכך בתוקף בגלל עקרונות היושר שלו אף על פי שהוא יודע שזה עלול להרוס את החווה. האד מאשים את הומר כי העדר שקנה במקסיקו הוא האשם בהפצת המחלה. הוויכוחים בין הומר להאד מחריפים ובאחד מהם אומר הומר כי הוא לא מאמין שיהיה לו בן כזה. האד מתחיל להשתכר, נכנס לחדרה של אלמה ומתחיל לתקוף אותה מינית במטרה לאונס ורק לוני שמגיע לחדרה, מושך אותו ממנה. הבדיקות הוטרינריות מאשרות שהעדר נגוע במחלת הפה והטלפיים והומר עם האד, לוני ופועלי החווה יורים בעדר וקוברים אותו. המשק נהרס, אלמה עוזבת והומר נמצא על ידי האד ולוני בלילה לאחר שנפל מסוס ונפצע. הוא מת בזרועות האד ומילותיו האחרונות הם להאד כי כעת הוא יהיה בעל החווה כפי שרצה תמיד. לוני עוזב את החווה לאחר שנוכח ביחסו של האד להומר ואלמה. האד חוזר לבדו, שותה פחית בירה ומתבונן בחיוך דרך החלון. יש לו תוכניות להחכיר את שטח החווה לקידוחי נפט.
קולומביט
קולומביט (מכונה גם פרוקולומביט, ניוביט וקולומבט) הוא מינרל המכיל תחמוצות ברזל, מנגן, ניוביום (Nb2O5) וטנטלום (Ta2O5).
לקולומביט ולטנטליט יש אותו מבנה, אך הם נבדלים באחוז תחמוצת הטנטלום שהם מכילים. בטנטליט 42%-84% תחמוצת טנטלום ו-2%-40% תחמוצת ניוביום, בעוד בקולומביט 5%-30% תחמוצת טנטלום ו-55%-78% תחמוצת ניוביום. קולומביט טהור שאינו מכיל טנטלום ומנגן יכיל 78.8% ניוביום ו-21.2% תחמוצת ברזל. הבדל זה באחוזי הטנטלום מתבטא בעיקר בהבדל בין המשקלים הסגוליים שלהם, כאשר לטנטליט יש משקל סגולי בסביבות 8.0+ הגבוה בהרבה מזה של הקולומביט הנע סביב 5.2. במרבצים שונים נמצאים הקולומביט והטנטליט בתערובת המכונה קולטן.
ניתן למצוא את שני המינרלים ביחד בפגמטיטים גרניטיים העשירים בליתיום ומינרלים זרחניים, כשהקולומביט מצוי בקצות הפגמטיט והטנטליט מצוי בעיקר בלב הפגמטיט.
היסוד ניוביום היה קרוי פעם קולומביום וזה מקור השם למינרל. השם ניוביום נקבע רק ב-1950, אך הגאולוגים המשיכו לקרוא למינרל קולומביט ולא ניוביט שהוצע כשם תחליפי.
ניתן למצוא קולומביט בקנדה, מדגסקר, שוודיה, נורווגיה, רוסיה, פינלנד, ברזיל ומדינות ארצות הברית: מיין, קליפורניה ווירג'יניה.
בין שימושי הקולומביט, מכירה בחנויות של מינרלים, אבל השימוש העיקרי בקולומביט הוא להפקת ניוביום, מתכת המשמשת בייצור סגסוגות בעלות חוזק מיוחד. לניוביום יכולת לבלוע נייטרונים, ולכן היא משמשת כחומר מגן בכורים גרעיניים. ניוביום הופך למוליך על בטמפרטורות נמוכות, ולכן משתמשים בו במחקרים על מוליכות על.
אנטוניו לובו אנטונש
אנטוניו לובו אנטונש (בפורטוגזית: António Lobo Antunes; נולד ב-1 בספטמבר 1942) הוא סופר פורטוגלי, הוא זוכה פרס קמואש לשנת 2007.
מלחמת העצמאות של אנגולה משמשת נושא חוזר בספריו של אנטונש והוא מושפע במיוחד מויליאם פוקנר ומלואי פרדינאן סלין. מרבה לצטט את המשוררים הקלאסיים ובהם ורגיליוס ואובידיוס.
אגם דוכאן
אגם דוּכאן (או דוֹכאן) (בכורדית מרכזית: دەریاچەی دووکان) הוא האגם הגדול ביותר בכורדיסטן העיראקית. הוא ממוקם קרוב לעיר ראניה, על הזבּ הקטן. מאגר זה נוצר כתוצאה מבנייתו של סכר דוכאן, בין השנים 1954 ל-1959 כסכר רב-תכליתי במטרה לספק פתרון אחסון מים, השקיה ותחנת כוח הידרואלקטרית. לפני ההצפה של אגם דוכאן, נערך באזור מחקר על מנת להפיק מידע מהאתרים הארכאולוגיים שהיו צפויים להיות מוצפים. סקר ארכאולוגי שנערך במישור ראניה תיעד כ-40 אתרים ארכאולוגיים עם ראיות להתיישבות החל מן האלף ה-6 לפנה"ס ועד ימינו.
מוד (תת-תרבות)
מוד (מלשון מודרניזציה) הייתה תת תרבות שהקיפה תחומים כמו אופנה, מוזיקה ואומנות (פופ ארט) בבריטניה בשנות ה-60 של המאה ה-20, תקופת "לונדון החוגגת".
תרבות המוד התחילה בשנת 1958 בלונדון, כאשר קבוצות נערים ממעמד הביניים מרדו במשפחותיהם, החלו להתלבש באופנה איטלקית ולהאזין למוזיקת ג'אז ורית'ם אנד בלוז. תרבות המוד הייתה גם מיסודות הפאנק (Punk), כאשר חברים בקבוצות הללו נהגו להסתובב ברחובות במשך כל הלילה, כאשר הם צורכים אלכוהול ותרופות מסממות (כגון אמפטמין). גם יריביהם של המודים, הרוקרים, היו כאלה שנפלטו מהחברה הפופולרית, וגם הם היו שייכים למעמד הביניים. התרבות הפופולרית הייתה מושפעת מתרבות הרוק אנד רול האמריקנית, כך שהמודים התנגדו אליה.
המונח "מוד" נובע מהכינוי למעריצי הג'אז המודרני, בניגוד לג'אז הקלאסי.
המוד התבטא בעיקר במוזיקה, ובעוד שחברתית הייתה התנגשות בין ה"מודים" ל"רוקרים", במוזיקה להקות רבות שילבו בין המוד (אשר במוזיקה הוא ההתחלה של הפופ) לבין הרוק. להקות לדוגמה: הקינקס, המי, היארדבירדס, הפנים הקטנות ואף הביטלס. להקות אלה הצליחו ברמה בינלאומית עקב העובדה ששילבו גם רוק וסגנונות דומים עם המוד. להקות שנחשבו ללהקות מוד בלבד לא היו מוכרות מחוץ לאנגליה. אלבום בולט המדגיש את ההתנגשות בין מודים לרוקרים הוא Quadrophenia של המי.
D-MARS
D-MARS (באנגלית: Desert Mars Analog Ramon Station) עמותה ומרכז למשימות חלל אנלוגיות למאדים, אשר נמצא באזור מכתש רמון. עד ל-2021 נערכו במתקן כ-10 משימות ואימונים המדמים משימות מאוישות למאדים, מתוכן 4 משימות של בני נוער. באוקטובר 2021 התקיימה באתר D-MARS משימה בינלאומית AMADEE-20, בשיתוף פורום החלל האוסטרי, סוכנות החלל הישראלית ושותפים וחוקרים מכ 25 מדינות.
אודות המיזם
D-MARS היא עמותה ומרכז למשימות חלל אנלוגיות במכתש רמון, שייתן שירותי הדמיית חלל לישראלים וצוותים בינלאומיים, וכן מוקד לחינוך לחלל. המשתתפים במשימה האנלוגית ומדמים שהות על מאדים נקראים "רמונאוטים".
מייסדי המיזם הם קבוצה הכוללת בוגרי תוכנית הקיץ של אוניברסיטת החלל הבינלאומית בהובלת ד"ר הלל רובינשטיין (עד נובמבר 2021) יחד עם חובבי חלל המתעניינים במשימות אנלוגיות למאדים, במסגרת שיתוף פעולה עם מכון דוידסון לחינוך מדעי, והתוכנית החינוכית להקמת בית ספר לאסטרונאוטים צעירים שיזם והקים הלל. מייסדי המיזם, הרמונאוטים ורוב העוסקים ב-D-MARS הם מתנדבים.
המשימה הראשונה הייתה דרומית למכתש רמון בפברואר 2018 למשך 4 ימים ומטרתה לבדוק את המתקן (ההביטאט) והציוד, לבצע מחקרים שונים ולהכין את התשתית לקראת משימת תלמידים ראשונה מסוגה בעולם אשר התקיימה באפריל 2018. מפקד הרמונאוטים במשימה זו היה ד"ר הלל רובינשטיין.
במהלך שנת 2019 המתקן הועבר לתוך מכתש רמון והתקיימו בו מספר משימות, הארוכה ביניהן נמשכה 11 יום, בפיקודו של הרמונאוט יפתח כוריאל.
במרץ 2020 התקיימו ברצף שתי משימות תלמידים, של תלמידי מחזור ג' של בית הספר לאסטרונאוטים צעירים, ובנובמבר 2020 התקיים אימון רמונאוטים למשך 5 ימים.
באוקטובר 2021 התקיימה באתר D-MARS משימה בינלאומית AMADEE-20, בשיתוף פורום החלל האוסטרי, סוכנות החלל הישראלית ושותפים וחוקרים מכ 25 מדינות.
לקראת 2022 נבדקות אפשרויות שונות למשימות ופרויקטים נוספים.
האביטאט
המבנה שבו שכנו ה"רמונאוטים" עד 2020 פותח ותוכנן על ידי צמד האדריכלים אלון שיקאר ומשה צגאי. הצוות, יחד עם סטודנטים מהטכניון ובשיתוף תלמידי מכון דוידסון, יצרו מבנה מתקפל ששוקל 3 טונות ושטחו כ- 50 מ"ר. כמו כן, בהתאם לדרישות, ניתן לקפל ולהציב בשטח תוך מספר שעות. בקורס בטכניון השתתפו 25 סטודנטים מהפקולטות לארכיטקטורה, אווירונאוטיקה, מדעי המחשב וכימיה. הביטאט זה שופץ והורחב במהלך 2021 וכולל כעת גם יחידת היגיינה מתקדמת.
מבנה נוסף וחדשני D-MARS Habitat 2.0 תוכנן החל מ 2019 והקמתו הסתיימה באוקטובר 2021 לקראת משימת AMADEE-20. במבנה זה מנעל אוויר (Airlock) מתקדם, מערכות מיזוג אוויר המתוכננות לאפשר לחץ חיובי ובקרת לחצים, קיר כפול כחלק מקונספט הגנה מפני קרינה, ובסיס לשילוב אלמנטים נוספים (חדר נקי, קומה שנייה מתנפחת, ויחידות נוספות.
במתחם יש מעבדה קטנה לביצוע ניסויים ואזור לישיבות צוות וארוחות משותפות. יש אגף מגורים שבו הרמונאוטים ישנים בתוך קפסולות שינה, יש שירותים ומטבחון קטן. לצורת דימוי החיים על מאדים, יש חסכון במים (אין מקלחת) ובאנרגיה. מקור האנרגיה למתחם הם פאנלים פוטו-וולטאים (לוחות סולאריים) המוצבים בסמוך למתקן. כמו כן יש מבואה המדמה מנעל אוויר להכנות לקראת יציאה מחוץ למתחם לטובת EVA.
במהלך המשימה, ההאביטאט ממוקם באזור מבודד בסביבות מכתש רמון. אזור זה דומה למאדים בגאולוגיה, בצחיחות, ובבידוד שלו ולכן יכול לשמש כאתר סימולציה טוב לסביבת מאדים.
החליפה והמערכת תומכת חיים
חליפת החלל נועדה לדמות את החליפה הנדרשת ביציאה מחוץ למתחם על מאדים, כלומר היא נועדה להיות נוחה לפעילות ממושכת בשטח, להיות עם מרכיבים של מערכת תומכת חיים (מזוודת הPLSS), ועם קסדה, כפפות ומגפיים מיוחדות.
חדר הבקרה
חדר הבקרה נמצא במכון דוידסון לחינוך מדעי אשר נמצא במכון ויצמן למדע. התקשורת בין חדר הבקרה לרמונאוטים מנוהלת עם עיכוב של 10 דקות, המדמה את עיכוב התקשורת הצפוי במהלך משימה על המאדים. בחדר הבקרה נמצא מנהל המשימה וסגנו, אחראי הבטיחות, איש הקשר מול הרמונאוטים, קצין המדע האחראי על הניסויים, קצין הרפואה האחראי על בטיחות הרמונאוטים, איש התמיכה הטכנית והאחראים על כתיבת יומן האירועים וקשר מול התקשורת.
משימת D-MARS 01
המשימה הראשונה של D-MARS התרחשה בין התאריכים 15–18 בפברואר 2018. שישה אסטרונאוטים אנלוגיים (שכונו "רמונאוטים") נכנסו להאביטאט אשר נמצא באזור מכתש רמון ושהו בו ארבעה ימים. כל יציאות מהמתחם לצורך ניסויים ותפעול הצריכו לבוש חליפה מיוחדת בשביל דימוי הליכה על פני המאדים.
איתור וגיוס מועמדים
במשימה הראשונה הוגדרו מספר תפקידים, חלקם לשימוש רמונאוטים בצוות השטח וחלקם בתכנון המשימה, מבנה ההאביטאט, קשר עם התקשורת בארץ ובעולם וקשרי קהילה. נערך תהליך מסודר לאיתור גיוס ומיון מועמדים להשתתף כרמונאוטים ולאיוש בחדר הבקרה.
בשלב הראשון גובש פרופיל התפקיד, תיאור ודרישות יחד עם מנהלי המשימה. לאחר מכן פורסם קול קורא ברשתות החברתיות בקבוצות חלל מקצועיות ובקבוצת הפייסבוק של מצפה רמון. בשלב השלישי נערך סינון ראשוני על בסיס קורות חיים שנשלחו יחד עם טופס הגשת מועמדות. ראיון טלפוני נערך עם מועמדים שנמצאו מתאימים, ונבדקה התאמה בסיסית לדרישות התפקיד, שכללה כישורי שפה והבעה עצמית, נכונות לשהות בשטח, שהות בצפיפות עם אנשים נוספים והתמודדות עם מצבי לחץ ומצבים בלתי צפויים. כמו כן נדרשה זמינות מלאה לתאריכי המשימה ופגישות ההכנה והגיבוש. בשלב האחרון נערך יום ראיון פרונטלי מרוכז עם המועמדים שעברו את השלבים, והוא נערך על ידי מנהלת הגיוס והמיון של הפרויקט, נטע פרנס-ויזל יחד עם ד"ר רעות סורק אברמוביץ, מנהלת המשימה.
הרמונאוטים
במשימה הראשונה השתתפו שישה אסטרונאוטים אנלוגים, שכונו רמונאוטים:
כל הרמונאוטים היו משתתפים פעילים בפעילויות חוץ רכביות ובניסויים השונים.
הניסויים
המשימה הראשונה הכילה חמישה ניסויים מדעיים, מחמש דיספלינות מדע שונות.
גיאו-ביולוגי-מחקר פני הקרקע בחיפוש אחרי חיים S-GB
ניסוי זה נועד לדמות את הטכנולוגיות והשיטות למציאת חיים במאדים. במסגרת הניסוי נאספו דגימות של קרקע וסלעים ונפרסו חיישני שטח למדידת לחץ וטמפרטורה. המדידות נבדקו במעבדה בתוך ההאביטאט כדי לחפש אורגניזמים החיים בתנאי קיצון וללמוד על ההתאמה שלהם לסביבה עוינת. הסלעים שנאספו נחתכו ונבדקו תחת מיקרוסקופ לזיהוי ציאנובקטריה וקבוצות ביולוגיות אחרות. הדגימות גם יבדקו שנית לאחר המשימה במעבדה במכון ויצמן על ידי שימוש בכלים מולקולריים כדי לאפיין את האורגניזמים לעומק.
משך זמן הניסוי: שתי יציאות לשטח, כל אחת של 4 שעות, ועוד 20 שעות בהביטאט.
האחראית על הניסוי הייתה ד"ר רעות סורק-אברמוביץ, ממרכז מדע ים המלח והערבה, שגם הייתה רמונאוטית במשימה. הניסוי נערך בשיתוף עם מרכז מינרבה לחיים בתנאים פלנטריים קיצוניים במכון ויצמן למדע.
ציוד: מעל למאה מרכיבים שונים. בין השאר: מיקרוסקופ דיגיטלי, אתנול 70%, סכין יהלום, אבקת מאדים, פטיש גאולוגי.
תקשורת בין משלחות על מאדים MSTAT-COM
במסגרת ניסוי זה מדמים שני צוותי אסטרונאוטים שנוחתים על מאדים במקומות שונים וצריכים לתקשר ביניהם, ובודקים את ההתנהגות של הצוותים עם הפסקות בתקשורת צפויות ולא צפויות. במצב צפוי, הרי שאין תקשורת ישירה זמינה לצוות מול תחנת הקרקע (לדוגמה, הלווין הנותן תקשורת אינו זמין עקב מיקומו במסלול), ומצבים לא צפויים כמו תקלה טכנית.
ניסוי זה נעשה במשותף עם משימה אנלוגית נוספת של פורום החלל האוסטרי, שכונתה AMADEE18, אשר דימתה משימה על מאדים במדבר דופאר בעומאן. השתתפו בניסוי: צוות D-MARS בהאביטאט באזור מכתש רמון, מרכז הבקרה ברחובות, מרכז הבקרה של פורום החלל האוסטרי ומשימת AMADEE18 באינסברוק, אוסטריה, וצוות השטח של המשימה בעומאן.
במסגרת הניסוי, עקב הפסקת תקשורת בין ההאביטאט באזור מכתש וחדר הבקרה ברחובות, הצוות היה צריך לצור קשר עם הצוות בעומאן, ולתפעל בעיות בזמן הליכה מחוץ להאביטאט, תוך כדי שרשור התקשורת (אזור מכתש רמון - תחנת קפלר במדבר דופאר בעומאן - מרכז הבקרה אינסברוק באוסטריה - מרכז הבקרה D-MARS רחובות וחזרה).
אחראי מדעי: ד"ר הילל רובינשטיין, אוניברסיטת בן-גוריון בנגב, שהיה גם מפקד המשימה D-MARS 01
פסיכולוגיה של S-PSY
ההשפעה של תנאי בידוד ולחץ על התפקוד של הרמונאוטים, באמצעות שאלונים פסיכולוגיים בזמן המשימה ואחרי פעילויות ספציפיות כמו פעילות יצירתית, דיון קבוצתי ועוד. הניסוי מנסה להבין את הגורמים החברתיים והפיזיולוגים והתרבותיים משפיעים בצורה הרבה ביותר על תפקוד הרמונאוט, במטרה להבין במה כדאי להתמקד ומה כדאי לשפר במשימות הבאות כדי לקבל תפקוד גבוה יותר. מחקרים קודמים הראו שתחת לחץ, הנחקרים נוטים לענות להתבטא בכתב בקצרה ועם כמות מילים יותר מוגבלת. הניסוי נועד לבדוק את ההקשר בין רמת הלחץ ליכולת ההתבטאות המילולית של הרמונאוטים, בשלבים שונים של המשימה. הניסוי נערך במשותף עם ד"ר אלסנדרו אלצ'יביאדה וד"ר אירנה שלאכט מאוניברסיטת פיזה באיטליה והפוליטקניקו של מילאנו.
הדפסה בשלושה ממדים S-3D
ניסוי זה היה הכנה לבדיקת היתכנות של הדפסת תלת־ממד מאדמה מקומית. בשלב הראשוני נאספו דגימות של קרקעות בשטח ונבדק החוזק המכני של האדמה המקומית כדי לבדוק היתכנות של הדפסה תלת־ממדית בעתיד. זאת כיוון שבעתיד, התיישבות על מאדים תשתמש בטכנולוגיות של הדפסת תלת מימד לבניית חלקים נרחבים מהמבנים בשטח. אחראי מדעי: ד״ר מיכאל ליאני, האוניברסיטה העברית בירושלים
שיתופי פעולה
פרויקט D-MARS נתמך ונערך בשיתוף פעולה עם מכון דוידסון לחינוך מדעי, סוכנות החלל הישראלית וקרן יקא ובשיתוף פעולה עם מרכז מדע ים המלח והערבה ומועצה מקומית מצפה רמון. המרכז מפתח תוכניות וניסויים מדעיים עם אוניברסיטת בן-גוריון בנגב, האוניברסיטה העברית, מרכז מינרווה במכון דווידסון למדע, והטכניון.
==משימת D-MARS EDU 01 ==
משימת D-MARS 03
התקיימה בין ה-3 ל-14 במרץ 2019. במהלך המשימה ערכו ניסויים מדעיים, יצאו לסיורים מחקריים, ביצעו סימולציות רפואיות ועוד. את המשימה איישו שלוש נשים ושלושה גברים. ===משימה רפואית=== במסגרת משימה זו נערכו כמה ניסויים פסיכולוגיים. בניהם: השפעת לחץ לבידוד על איכות השינה: כדי לבחון כיצד איכות השינה מושפעת, ענדו הרמונאוטים טבעות המודדות מאפייני פיזיולוגיים שונים במהלך כל היום והלילה, וכן דיווחו על איכות השינה שלהם. מחקר אחר בודק האם אוצר המילים משתנה (ידוע ממחקרים קודמים כאשר אנחנו בלחץ אנחנו משתמשים במשפטים יותר קצרים ובאוצר מילים קטן יותר).בשביל זה הרמונאוטים מילאו שאלונים שבוחנים זאת, כדי לבדוק מה רמת הלחץ וכמה הוא משפיע.
משימה גאולוגית
הבאת דגימות קרקע באמצעות רכב נישלט מרחוק, לשם הערכת מרכיביהן.
משימה חקלאית
בדיקת היתכנות גידול חסה הידרופונית.
משימת D-MARS 04
תתבצע בחודשים אוקטובר ונובמבר 2020 תוך שיתוף פעולה עם פורום החלל האוסטרי.
מיונים
==משימות D-MARS המבוצעות על ידי בני נוער==
כאמור לעיל, חלק מהמשימות מבוצעות על ידי בני נוער ותלמידים, במסגרת בית הספר לאסטרונאטים צעירים.
משימת D-MARS EDU 04
בתאריכים 13/3/20-19/3/20 התקיימו שתי משימות ברצף על ידי בוגרי מחזור ג' של בית הספר לאסטורנאוטים צעירים, בהובלת המדריך הראשי של מחזור ג', צביקה גוטליב. במשימות השתתפו 13 תלמידי התוכנית, שבעה השתתפו במשימה הראשונה ושישה במשימת ההמשך. המשימה היא השיא של תוכנית בת שנתיים במהלכה התלמידים למדו על החלל ועל מאדים בכלל ועל משימות מאוישות למאדים בפרט. כחצי שנה לפני המשימה הם היו עסוקים בעיקר בלימוד מעשי לקראתה ובתכנונה. המשימה תוכננה על ידי תלמידי התוכנית, בהנחיה של צביקה גוטליב וד"ר הלל רובינשטיין.
במהלך המשימה התלמידים שהו לבדם בהביטאט, ניהלו את המשימה בעצמם וביצעו את הניסויים המדעיים שהוכנו מראש. חדר הבקרה אויש במהלך רוב המשימה על ידי תלמידי אורט בראודה מכרמיאל. כחצי שנה לפני המשימה פורסם קול קורא לתחרות בין בתי ספר אשר הוזמנו להציע ניסויים אשר יבוצעו במהלך המשימה. מתוך הניסויים שהוצעו, בוצעו 3 ניסויים במשימה עצמה.
כמו כן, במשימה נעשה לראשונה שימוש באב טיפוס של רכב חשמלי שנבנה על ידי אורה, אחת התלמידות בתוכנית. הרכב מאפשר נסיעה של רמונאוטים ובכך להגדיל את טווח התנועה שלהם סביב ההביטאט.
ניסוי התפלת מים
ניסוי שהוצע בתחרות בין בתי הספר. במאדים קיים מחסור במים מתוקים ולצורך קיום אנושי על מאדים יהיה צורך להתפיל מים מליחים. הניסוי נועד לבדוק אפשרות לנצל את לחץ האוויר הנמוך במאדים (כמאית מהלחץ בכדור הארץ) לצורך התפלת מים.
ניסוי גידול אצות
ניסוי שהוצע בתחרות בין בתי הספר. כדי לאפשר קיום אנושי על מאדים, יש צורך לגדל מזון על אדמת מאדים. אצות נחשבות כמקור מזון אפשרי שקל יחסית לגדל אותו ויכול לספק מרכיבים חשובים בתזונה. בנוסף לכך, האצות יכולות לשמש כמקור לייצור חמצן לשימוש במושבת המחקר במאדים. אדמת מאדים עשירה בתחמוצות ברזל ולכן הוחלט לבצע ניסוי המשלב גידול אצות ואבקת ברזל. הניסוי נועד לבדוק את ההשפעה של ריכוזים שונים של אבקת ברזל על צימוח אצות ועל פליטת החמצן שלהן.
ניסוי יריעות אכילות
ניסוי שהוצע בתחרות בין בתי הספר. הניסוי נועד לבדוק תכונות של יריעות אכילות, מתוך כוונה להשתמש בהן בעתיד לעטיפת מזון כדי לשמר אותו, ולחסוך שימוש בחומרי אריזה קונבנציונליים, אשר קשה בדרך כלל למחזר אותם, ובעיקר בתנאים של מאדים.
ניסוי Radio Joves
ניסוי המבוסס על ערכה של NASA המיועדת לקליטת אותות רדיו מכוכב הלכת צדק ומהשמש. הערכה מורכבת ממקלט רדיו וזוג אנטנות דיפול. כהכנה למשימה המסכמת, התלמידים בנו את המקלט ואת האנטנות. בתחילת המשימה נפרסו האנטנות על גבי עמודים מחוץ להביטאט וחוברו למקלט שהיה בתוך ההביטאט. תוצאות המדידה נאגרו במחשב. התוצאות ישמשו, בין היתר, לבניית מערכת התרעה שתתריע בפני סערות שמש ותאפשר לאסטרונאוטים להתגונן בפניהן. הניסוי הוא חלק מעבודות גמר שמבוצעות על ידי אמיר ושון, שני תלמידי בית הספר לאסטרונוטים צעירים.
ניסוי גאולוגי
במסגרת הניסוי נחקרה הגאולוגיה של מכתש רמון, בסביבת ההביטאט. לצורך הניסוי בוצעו מספר הליכות מחוץ להביטאט ונאספו דגימות סלע וקרקע מאזורים שונים בסביבת ההביטאט. הרכב הקרקע והסלעים נבדק במהלך המשימה על ידי מכשור שהיה בהביטאט.
ניסוי פסיכולוגי
בניסוי, נבדקה ההשפעה של פעילויות חברתיות על התפקוד של אנשים הנמצאים בבידוד למשך מספר ימים, בתוך מתקן קטן וצפוף. הניסוי הוא חלק מעבודת גמר שמבוצעת על ידי אלעד, תלמיד בית הספר לאסטרונוטים צעירים.
ניסוי כיסוי WiFi
בתוך ההביטאט מותקן ראוטר המספק רשת WiFi לצורך התקשורת והניסויים שנערכים בהביטאט. על גג ההביטאט מותקנות אנטנות מאפשרות קליטת WiFi גם מחוץ להביטאט. מטרת הניסוי הייתה למפות את כיסוי ה- WiFi בסביבת ההביטאט תוך השוואה לעוצמת האות בתוך ההביטאט. תוצאות הניסוי יאפשרו בהמשך לשפר את קליטת ה WiFi בסביבת ההביטאט. הניסוי הוא חלק מעבודת גמר שמבוצעת על ידי שון, תלמיד בית הספר לאסטרונוטים צעירים.
ניסוי כיסוי מכשירי קשר
הקשר בין ההביטאט ובין רמונאוטים הנמצאים במשימה מחוץ להביטאט נעשה על ידי מכשירי קשר. עקב תנאי השטח, כיסוי הרדיו בסביבות ההביטאט איננו מלא. מטרת הניסוי הייתה למפות את כיסוי הרדיו בסביבת ההביטאט. תוצאות הניסוי יאפשרו בהמשך לתכנן טוב יותר משימות מחוץ להביטאט (בהיבט של התקשורת עם הרמונאוטים) ולשפר את קליטת הרדיו בסביבת ההביטאט. הניסוי הוא חלק מעבודת גמר שמבוצעת על ידי שון, תלמיד בית הספר לאסטרונוטים צעירים.
אליפות אירופה בכדורגל עד גיל 21 - 2006
בפעם האחרונה בהיסטוריה עד כה, שוחק הטורניר בשנה זוגית. הטורניר הבא שוחק שנה בלבד אחר כך.
קמפינאס
קמפינאס (בפורטוגזית: Campinas) היא עיר במדינת סאו פאולו שבברזיל. בעיר מתגוררים כ-1,059,000 תושבים. זו העיר השלישית בגודלה במדינה אחרי סאו פאולו וגווארוליוס.
אליפות אירופה בכדורגל עד גיל 21 - 2006
נבחרת הולנד זכתה בטורניר לראשונה בתולדותיה, לאחר שגברה במשחק הגמר בתוצאה 0–3 על אוקראינה. קלאס יאן הונטלאר כבש צמד במשחק הגמר וארבעה שערים בכל הטורניר, וזכה בתוארי מלך השערים והשחקן המצטיין.
קמפינאס
אזור המחוז הוא 797.6 ק"מ מרובע. באזור המטרופולין של העיר, כפי שהוגדר בשנת 2000, שוכנות 19 ערים ואוכלוסייה של 3.2 מיליון נפש.
שדה התעופה הבינלאומי של קמפינאס השוכן בעיר מחבר את קמפינאס עם ערים ברזילאיות רבות ומבצע גם טיסות בינלאומיות.
אליפות אירופה בכדורגל עד גיל 21 - 2006
מוקדמות
שלב המוקדמות התקיים בין החודשים אוגוסט 2004 לנובמבר 2005. הנבחרות הצעירות חולקו לבתים שחפפו, במידת האפשר, לבתים האירופיים של מוקדמות מונדיאל 2006. ההבדלים היחידים בין הבתים היו חסרונן של נבחרות, , ו מטורניר המוקדמות של אליפות אירופה עד גיל 21, והכללתה של , שלא הייתה צריכה להשתתף בטורניר מוקדמות המונדיאל מאחר שהיא אירחה את מונדיאל 2006.
לאחר שלב הבתים, הוגרלו ראשי הבתים למשחקי פלייאוף בשיטת בית חוץ מול סגניות הבתים, ושמונה הנבחרות שניצחו בסיכום שני המפגשים העפילו לטורניר הגמר. פורטוגל הדיחה בשלב זה את שווייץ, נבחרה ב-15 בדצמבר 2005 להיות הנבחרת המארחת של טורניר הגמר.
קמפינאס
בעיר שוכנת אוניברסיטת המדינה של קמפיאנס (Universidade Estadual de Campinas).
נשיאה הרביעי של רפובליקת ברזיל, מנואל פראס דה קמפוס סאלס, נולד בעיר.
אליפות אירופה בכדורגל עד גיל 21 - 2006
מוקדמות
נבחרת ישראל סיימה את שלב הבתים במקום השלישי של בית 4. היא סיימה את השלב עם 15 נקודות, מאזן זהה לזה של שווייץ שסיימה במקום השני. שווייץ זכתה במקום בפלייאוף בזכות חוק שערי חוץ.
שחקן הזהב
בתואר שחקן הזהב, הניתן לשחקן המצטיין בטורניר, זכה קלאס יאן הונטלאר, שחקנה של הנבחרת הזוכה, נבחרת הולנד ומלך שערי הטורניר.
קמפינאס
היסטוריה
העיר נוסדה ב-14 ביולי 1774 כמאחז שעל הדרך למינאס ז'ראיס ולגויאס, ויושבה על ידי חברי משלחות סחר ומחקר- הבנדייראנטס, שהיו בחיפוש אחר מינרלים יקרים.
במהלך המחצית השנייה של המאה ה-19 העיר התפתחה והפכה למרכז דמוגרפי וחקלאי, עם ייצור רחב של קפה, כותנה וקני סוכר. מרכיב עיקרי נוסף בצמיחת העיר היה פתיחת קו רכבת בסביבת העיר בשנת 1867. בהמשך המאה הגיעו מהגרים רבים לעיר, במיוחד מאיטליה.
אליפות אירופה בכדורגל עד גיל 21 - 2006
מלך השערים
4 שערים
3 שערים
2 שערים
טריומף 1500, טריומף 1500TC
טריומף 1500, טריומף 1500TC (באנגלית: Triumph 1500 & 1500TC) הן מכוניות משפחתיות מתוצרת יצרנית הרכב הבריטית טריומף, אשר יוצרו בין השנים 1970–1973 (טריומף 1500), ובין השנים 1973–1976 (טריומף 1500TC).
קישורים חיצוניים
(טריומף 1500) (טריומף 1500TC)
איטן
אִיטָן (שם מדעי: Phleum) הוא סוג עשב ממשפחת הדגניים. המינים בסוג זה הם רב-שנתי וגדלים באירופה, אסיה ואפריקה מלבד המין איטן האלפים שגדל גם בצפון ודרום אמריקה.
גובה הגבעול בין 20 ל-130 סנטימטר שמקצהו תפרחת גלילית צפופה דמוית שיבולת. דגן זה משמש למרעה בקר וכן להאכלת חיות מבויתות.
מיון טקסונומי
בסוג זה שישה מינים לפי ITIS:
1969 בברית המועצות
1969 בברית המועצות הייתה שנה בה נחגגה השנה ה-52 למהפכת אוקטובר.
Jagged Little Pill
Jagged Little Pill (בעברית: גלולה קטנה ומשוננת) הוא אלבומה הבינלאומי הראשון של אלאניס מוריסט. האלבום יצא לאור ב-13 ביוני 1995, האלבום פרץ אל המיינסטרים הודות לשירתה ומילותיה החושפניות והרגשניות של מוריסט.
האלבום, שצעד 12 שבועות בראש מכירת האלבומים בארצות הברית, זכה להצלחה אדירה. הוא אחד משלושת האלבומים היחידים בהיסטוריה ששהו למעלה משנה שלמה במצעד עשרת האלבומים הנמכרים בארצות הברית יחד עם Thriller של מייקל ג'קסון ו-Falling into You של סלין דיון. בסך הכל האלבום היה במשך 69 שבועות ברציפות במצעד עשרת האלבומים הנמכרים, ו-118 שבועות סה"כ ב-200 האלבומים הנמכרים בארצות הברית. ב-2003 האלבום צעד במקום ה-327 במצעד "500 האלבומים הטובים אי פעם" של מגזין הרולינג סטון. מכירות האלבום, כ-30 מיליון עותקים, הפכו אותו לאלבום העשירי הנמכר ביותר אי פעם וחולק את כמות מכירותיו עם Let's Talk About Love ו-Falling Into You של סלין דיון. אלבומה של שאניה טוויין, Come on Over, הוא האלבום הנשי היחידי שמכר יותר ממנו. בנוסף לכך, הפך לאלבום הנמכר ביותר בבריטניה בשנת 1996.
היסטוריה
ב-1993, מוריסט עזבה את ביתה באוטווה, בירת קנדה, ועברה לגור לבדה בטורונטו. היא נפגשה עם כמה שיותר מפיקים ויוצרים, אך התוצאות אכזבו אותה. ב-1994 עזבה מוריסט את קנדה ועברה לבדה ללוס אנג'לס, שם עבדה עם כמה שיותר אומנים, עד שפגשה את גלן באלארד. לפי באלארד, החיבור ביניהם היה מיידי, וחצי שעה אחרי ההכרות שלהם הם החלו לעבוד על השיר הראשון של מוריסט. כמו כל השירים באלבום, מוריסט הייתה אחראית לכתיבה וההגשה הוואקלית באלבום, בעוד שבאלראד על הלחנים האינסטרומנטליים. הם כתבו את השיר the bottom line, שיר שלטענתה, הביא לה הכרה ופרספסקטיבה שונה על עצמה ככותבת שירים.
נקודת המפנה הייתה כאשר באחד הלילות, מוריסט ובאלראד יצרו באופן ספונטני את Perfect, שכתיבתו ארכה כ-20 דקות. מוריסט החלה לשיר מילים מחאתיות מראשה על הורים שדוחפים את ילדיהם בלחץ בלתי מתפשר להיות כוכבים, באלארד אילתר אקורדים עם הגיטרה באותו הזמן, וכך נוצר Perfect ומירב השירים באלבום.
מאוחר יותר, סיפרה מוריסט, שבתקופה זו, כשהסתובבה ברחוב, גבר אלמוני כיוון לראשה אקדח ושדד אותה. אירוע טראומתי זה גרם למוריסט לחץ ופראנויה שאשפזו אותה לבסוף בבית חולים וטיפולים פסיכיאטריים. כל הטיפולים הפסיכיאטריים, לטענתה, לא השתוו בתוצאות ההחלמה כמו כתיבת שירים מתוך פורקן רגשי.
ב-1994, החלו מוריסט ובאלארד להקליט את האלבום בביתו. יצירת האלבום הייתה מהירה, כל שיר נכתב והוקלט באותו היום. כל שיר הוקלט אחרי הקלטה אחת או שתיים. כשהחלו לעבוד באולפן מקצועי, גלן עיבד את הלחנים, אך השאיר את ההקלטות של הקול של מוריסט בשירים המקוריים. פלי (באס) ודייב נאברו (גיטרה), שלאוזניהם הגיעו חלק משירי הדמו של מוריסט, התנדבו לנגן ב-you oughta know.
ההצלחה
חברת התקליטים של מדונה באותם זמנים- Maverick, הפיצה את האלבום ביוני 1995. הציפיות לאלבום היו נמוכות גם מצד חברת התקליטים וגם מצד מוריסט עצמה. השאיפה הייתה לעבור את קו ה-250,000 במכירות. ההתחלה לא נראתה מבטיחה, בשבוע הראשון למכירתו, נכנס האלבום רק למקום 118 במצעד 200 האלבומים של הבילבורד.
דברים השתנו מהר כששדרן מתחנת רדיו משפיעה בלוס אנג'לס החל לנגן פעמים רבות מאוד את You oughta know, הסינגל הראשון מהאלבום. לפתע, שאר תחנות הרדיו והטלוויזיה החלו לשדר באינסנטיביות את השיר שיצר מהומה רבה הודות לתוכנו - שיר שנאה לחבר לשעבר (שהשמועות גורסות שמדובר בדייב קולייר, כוכב "צער גידול בנות"). מילים כמו "היא תרד לך בקולנוע?" ו-"אתה חושב עליי כשאתה מזיין אותה", נתפסו כפרובקטיביות וחדשניות מצד הזמרות הלבנות. רבים ראו במוריסט גם כתשובה נשית מיינסטרימית לסצנת הגראנג' שנשלטה על ידי גברים (קורט קוביין, אדי ודר וכריס קורנל). בזכות עוד שני סינגלים שיצאו מיד, Hand in my pocket ו-All I really want, האלבום זינק ישר לראש מכירת האלבומים.
בהמשך יצא גם להיטה הגדול ביותר עד כה, Ironic, המנון MTV מובהק שהצלחתו הייתה היסטרית בעולם כולו (שיר השנה בגלגלצ ב-1996, מקום 6 במצעד העשור של MTV בניינטיז). שאר להיטים כמו You Learn ו-Head over feet, הכתירו את מוריסט סופית כזמרת החזקה ביותר באותן שנים, ו-Jagged little pill נותר שנתיים וחודשיים במצעד מכירות האלבומים של הבילבורד. שנה וחצי לאחר יציאתו, מכר Jagged little pill כבר 25 מיליון עותקים ברחבי העולם. ב-2005 הוא כבר חצה את קו ה-30 מיליון, מה שהכתיר אותו לאלבום הבכורה הנמכר ביותר בהיסטוריה.
גראמי 1995
טקס גראמי של שנת 1995, שודר בפברואר 1996. מוריסט הדהימה את העולם כשהייתה מועמדת לשישה פרסים וגרפה ארבעה פסלונים בסוף הערב, שיא באותו הזמן לזמרת. מוריסט זכתה ב"שיר רוק השנה" ו-"זמרת רוק השנה" הודות ל-you oughta know, וב-"אלבום רוק השנה" ובפרס החשוב ביותר של הערב -"אלבום השנה" עבור Jagged little pill.
הצלחת האלבום בישראל
גם בישראל התקבלה מוריסט בהערצה היסטרית, ואלבומה מכר מעל 20,000 עותקים. You oughta know נכנס למקום ה-75 במצעד העשור של גלגלצ, בעוד ש-Ironic למקום ה-16. Ironic הוכתר גם לשיר השנה של 1996 בגלגלצ ומקום שני בגל"צ. You learn שהה שבוע אחד בראש המצעד של גל"צ ו-Head over feet שבועיים. במצעד האלבומים של כל הזמנים של ynet, הגיע האלבום למקום 26, גבוה יותר מכל זמרת אחרת.
Jagged little pill, acoustic
ב-2005, עשור לאחר יציאת האלבום המצליח, מוריסט הוציאה לאור אלבום עם גרסאות אקוסטיות לאלבום. האלבום נמכר בשבועותיו הראשונים ברשת חנויות הקפה סטארבקס.
20 שנים לצאת האלבום
במלאת 20 שנים לצאת האלבום הוציאה מוריסט את האלבום בגרסה מחודשת בשנת 2015.
רשימת השירים
אף על פי שעל גב האלבום מצוין כי הוא מכיל 12 שירים, למעשה מופיעים בו עד שני שירי בונוס: גרסה אלטרנטיבית נוספת ל-You Oughta Know, ושיר א-קפלה נסתר בשם Your House.
מחזמר
בשנת 2019 עלה בברודווי מחזמר המבוסס על האלבום.
ויליאם קוונדיש
ויליאם קוונדיש-בנטינק, הדוכס השלישי מפורטלנד (באנגלית: William Henry Cavendish-Bentinck, 3rd Duke of Portland; 14 באפריל 1738 – 30 באוקטובר 1809), היה מדינאי בריטי מהמפלגה הוויגית ומאוחר יותר מהמפלגה הטורית, שכיהן כראש ממשלת בריטניה בשתי תקופות כהונה, אחת ב-1783 והשנייה בין השנים 1807–1809. התקופה של 24 השנים הללו בין שתי תקופות הכהונה היא תקופת הפער הארוכה ביותר בין שתי תקופות כהונה של כל ראש ממשלה שכיהן אי פעם בבריטניה. כמו כן הוא כיהן כנשיא אוניברסיטת אוקספורד. אחת מצאצאיותיו של הדוכס מפורטלנד היא אליזבת השנייה, מלכת הממלכה המאוחדת שאליו היא מקושרת דרך סבתה מצד אמה.
ביוגרפיה
ויליאם קוונדיש היה בנם הבכור של ויליאם בנטינק, הדוכס השני מפורטלנד ושל אשתו מרגרט. הוא ירש אדמות רבות מאמו ומסבתו מצד אמו. הוא התחנך בבית הספר בוסטמינסטר ולמד בקולג' כרייסט צ'רץ' שבאוקספורד. בשנת 1761 הוא נבחר לפרלמנט מטעם מחוז הבחירה של וובלי (Weobley) ושנה לאחר מכן ירש מאביו את תואר הדוכס מפורטלנד ונכנס לבית הלורדים. בהיותו מקורב לחוגי האצולה של המפלגה הוויגית בראשותו של הלורד רוקינגהם הוא שירת בממשלתו הראשונה כלורד צ'מברלין בין השנים 1765–1766 ולאחר מכן כלורד לוטננט של אירלנד בממשלתו השנייה של רוקינגהם בשנת 1782. הוא התפטר מממשלתו של הלורד שלבורן יעד עם שאר תומכיו של צ'ארלס ג'יימס פוקס בעקבות מותו של רוקינגהם.
ב-1789 נעשה פורטלנד אחד מסגני הנשיא של בית החולים לילדים עזובים בלונדון (Foundling Hospital). מפעל צדקה זה היה אחד הפופולריים ביותר בתקופה זו, ונכבדים רבים שמשו בתפקידים בהנהלה שלו. בעת הקמתו, חמישים שנה קודם לכן, היה אביו של פורטלנד אחד מהנגידים המייסדים של המוסד. משימתו של בית החולים הייתה לדאוג לילידים עזובים בלונדון והוא זכה לתהילה בזכות הפעולה הנמרצת שלו, בזכות אוסף האומנות שנתרם לו על ידי כמה אומנים ובזכות הקונצרטים שהתקיימו בו לגיוס כספים בניצוחו של גאורג פרידריך הנדל. ב-1793 החליף פורטלנד את הלורד נורת' בתפקיד נשיאו של המוסד.
יחד עם וויגים שמרניים רבים כמו אדמונד ברק הרגיש פורטלנד מאוד לא בנוח עם המהפכה הצרפתית והיו לו חילוקי דעות עמוקים עם פוקס על הנושא. בעקבות כך הוא הצטרף לממשלתו של ויליאם פיט הבן ב-1794. הוא המשיך לכהן בממשלה עד למותו של פיט ב-1806, בין השנים 1801–1805 בתפקיד הלורד נשיא המועצה ולאחר מכן כשר בלי תיק.
במרץ 1807, עם קריסתה של ממשלתו של ויליאם גרנוויל ("ממשלת כל הכישרונות"), שבו תומכיו של פיט הצעיר לעמדת הכוח הקודמת שלהם ופורטלנד הקים ממשלה שבין חבריה נמנו ג'ורג' קנינג, לורד קסלרי, רוברט ג'נקינסון וספנסר פרסיבל.
ממשלתו השנייה של פורטלנד חוותה את בידודה הפוליטי המוחלט של בריטניה ביבשת אירופה, אך בתקופתה חלה גם התאוששות במעמדה של בריטניה, כאשר פרצה מלחמת חצי האי. בסוף שנת 1809, כשבריאותו של פורטלנד הייתה כבר רופפת, וממשלתו התנדנדה בין המריבות השערורייתיות שבין קנינג וקסלרי, הוא התפטר והלך לעולמו זמן קצר לאחר מכן.
משפחתו
ב-8 בנובמבר 1766 התחתן ויליאם עם דורותי קוונדיש, בתם של ויליאם קוונדיש, הדוכס הרביעי מדבונשייר ושרלוט קוונדיש, מרקיזת הרטינגטון, ממנה נולדו לו 7 ילדים:
הפיגוע בצירות הסובייטית
הפיגוע נגד הצירות הסובייטית בתל אביב התרחש ב-9 בפברואר 1953. בחצר הצירות הונחה פצצה במשקל 15 ק"ג, שכתוצאה מהתפוצצותה הבניין נפגע קשות, וארבעה מהאנשים העובדים בו נפצעו.
קניון הנגב
קניון הנגב הוא מרכז קניות בבאר שבע, השני בגודלו בנגב. הקניון ממוקם בצומת אלי כהן סמוך לתחנה המרכזית, לתחנת הרכבת באר שבע – מרכז ולקריית הממשלה.
פיתון מרושת
הפיתון ניזון מיונקים שונים ומעופות. הפרטים הקטנים ניזונים בעיקר ממכרסמים, בעוד שהגדולים טורפים חיות גדולות יותר כגון קופים, איילי קוהל, ואף חזירים במשקל 60 ק"ג ודובים מלאים קטני משקל. אורך הטרף יכול להגיע לרבע מאורך הנחש, ומשקלו עשוי להגיע למשקל הנחש עצמו.
גודל התטולה נע בין 60 ל-100 ביצים, אשר בוקעות כעבור 88 יום בממוצע.
הפיגוע בצירות הסובייטית
רקע
היחסים בין מדינת ישראל לברית המועצות ומדינות הגוש הקומוניסטי החלו להיות מתוחים עוד בתחילת שנות ה-50. ב-1952 נעצרו בצ'כוסלובקיה יהודים (בהם מרדכי אורן, ישראלי פעיל מפ"ם), שהואשמו בריגול וחתרנות לטובת ארצות הברית והועמדו למשפט ראווה פוליטי, "משפטי פראג". בברית המועצות נעצרו רופאים יהודיים והועמדו בינואר 1953 למשפטי ראווה בעלי נופך אנטישמי, "משפט הרופאים".
קניון הנגב
אודות הקניון
קניון הנגב תוכנן על ידי האדריכל יעקב גיל והוקם בשנת 1989 על ידי יצחק רגר, לפני שנבחר לראשות עיריית באר שבע. נפתח במרץ 1990. באותה תקופה היה הקניון אחד הגדולים שנבנו בישראל. הקניון משתייך לרשת מרכזי הקניות של קבוצת עזריאלי. בשנת 1996 הורחב משמעותית, כאשר נבנה מגדל העסקים של הקניון. הקניון משרת את אוכלוסיית העיר והאזור ומהווה מוקד מרכזי לכל הנגב הצפוני.
הפיגוע בצירות הסובייטית
רקע
ב-1952 הקימו מספר יוצאי לח"י, בהם יעקב חרותי ושמעון בכר, את קבוצת המחתרת "מלכות ישראל" שנודעה לימים בתור "מחתרת צריפין". מטרת הקבוצה הייתה להתנקם בשלטונות ברית המועצות וצ'כוסלובקיה על רדיפת היהודים במדינות אלו; ואף לפעול נגד חיילי הלגיון הירדני בירושלים.
קניון הנגב
אודות הקניון
שטחו המסחרי של הקניון 22,000 מטר רבוע והוא בנוי בשמונה קומות המהוות 4 מפלסים. שטח מגדל המשרדים 10,000 מ"ר. בקניון פועלים כ-170 עסקים, והוא כולל חניון בתשלום עם כ-600 מקומות חניה. הקניון סגור בשבת.
הפיגוע בצירות הסובייטית
רקע
מספר פעולות מחאה התקיימו על רקע משפטי פראג ומוסקבה. בין היתר, קיימו ב-4 בדצמבר 1952 פעילי ימין (בהם ישראל אלדד ואב"א אחימאיר) משפט דמה לברית המועצות ב"בית העם" בתל אביב. ב-23 בנובמבר 1952 הושלכה אבן לתוך משרדו של הנציג הצ'כוסלובקי בתל אביב. ב-4 בדצמבר הושלכה פצצה תוצרת בית על מוסך הנציגות הצ'כוסלובקית וב-10 בדצמבר היה ניסיון להצית מכונית הקשורה לצירות הסובייטית.
קניון הנגב
אודות הקניון
הקמת הקניון והצלחתו גרמו מצד אחד להעלאת נפח המסחר בעיר ובכך הפך את אורח חיי תושב העיר לקלים ודומים יותר לאלה של תושבי המרכז והעולם המערבי, מצד שני הקניון פגע בחיי המסחר בעיר העתיקה של באר שבע שממנה לא התאוששו עדיין.
הפיגוע בצירות הסובייטית
רקע
בנוסף, משרד החוץ החליט על צעדי מחאה דיפלומטיים, במסגרתם הנחה מנכ"ל המשרד ולטר איתן את שליחי ישראל להחרים הזמנות מנציגי צ'כוסלובקיה (ושלא להזמינם לאירועים רשמיים). בלא לפגוע בכללי הטקס והנימוס הבסיסיים, על נציגי ישראל להימנע משיחה עם נציגי צ'כוסלובקיה.
קניון הנגב
אודות הקניון
בשנת 2010 נסגר בית הקולנוע "רב חן" בקניון.
הפיגוע בצירות הסובייטית
הפיגוע
בשעות הערב המאוחרות של 9 בפברואר 1953 חדרו פעילים של מחתרת צריפין לשטח הצירות הסובייטית בשדרות רוטשילד בלב העיר תל אביב לאחר חיתוך הגדר האחורית של המתחם, בעוד משמר משטרתי מפטרל בחזית בניין הצירות. בחצר הצירות הונחה פצצה במשקל 15 ק"ג, שהתפוצצה בשעה 22:35. הבניין נפגע קשות, וארבעה נפצעו, בהם קלאודיה ירשובה, אשת הציר פבל ירשוב שנפצעה קלות והנהג של הצירות שנפצע קשה מרסיסים בבטנו. מהדף הפיצוץ נשברו גם חלונות מעון השגריר השווייצרי, שהיה בקרבת הצירות הסובייטית.
פיתון מרושת
למרות שמקרי התקיפה מועטים, תועדו מקרים בהם פיתון הרג ואף אכל בני אדם, בעיקר ילדים אך גם אדם בוגר.
הפיגוע בצירות הסובייטית
תוצאות הפיגוע
ממשלת ישראל מיהרה לפרסם הודעת גינוי למעשה, שבה נאמר כי הפצצה פגעה "לא רק בנציגות דיפלומטית זרה אלא גם בנפש המדינה עצמה. ייעשו כל המאמצים כדי לגלות את הפושעים וכאשר יתגלו יובאו לדין ויבואו על עונשם. הממשלה מביעה לציר ברית המועצות ולעובדי הצירות, ובפרט לאלה הנמצאים עתה בטיפול רפואי את צערה העמוק ואת דאבון ליבה".
פיתון מרושת
בשנת 2007 טען גן החיות בצ'ורוגסוו (Curugsewu) אשר בג'אווה שבאינדונזיה, כי הוא מחזיק שם נחש מסוג פיתון מרושת אשר אורכו ומשקלו. לאחר בדיקה התברר שאורכו הוא רק כ-.
הפיגוע בצירות הסובייטית
תוצאות הפיגוע
אולם לאחר יממה הודיע הציר ירשוב כי לדעתו ההתנקשות היא תוצאה של התעמולה האנטי-סובייטית שמקורה בממשלת ישראל. ב-11 בפברואר בשעת לילה הזעיק אליו שר החוץ הסובייטי אנדריי וישינסקי את ציר ישראל במוסקבה שמואל אלישיב ומסר לידיו איגרת המודיעה על ניתוק היחסים הדיפלומטיים בין ברית המועצות לישראל והמכנה את התנצלותה של ממשלת ישראל כ"משחק רמייה". השר אמר לשגריר כי הפיצוץ הוכיח שבישראל אין תנאים מינימליים לקיום נציגות דיפלומטית סובייטית. הציר נדרש לעזוב מיד את מוסקבה. ציר ישראל ואנשי הצירות עזבו את מוסקבה במקביל ליציאתם של הציר ירשוב ואנשי הצירות את תל אביב.
פיתון מרושת
פיתון זה תואר על ידי החוקר יוהאן גוטלוב שניידר ב-1801.
הפיגוע בצירות הסובייטית
תוצאות הפיגוע
היחסים הדיפלומטיים חודשו שנית ביולי 1953, אך נותקו סופית לאחר 1967. ניתוק היחסים התקבל בחשש כבד בישראל, הן למעמדה הבינלאומי, והן לגורל יהודי ברית המועצות. דוד בן-גוריון אמר כי קיבל את ההודעה על ניתוק היחסים בתדהמה ובחשש; זלמן ארן אמר כי השמיים מעולם לא היו מעוננים יותר מאז הקמת מדינת ישראל; וכי ברית המועצות הטילה "פצצה דיפלומטית" על מדינת ישראל.
שר החוץ, משה שרת, הנחה את הדיפלומטים הישראלים בחו"ל להקפיד להעביר את המסרים, לפיהם ניתוק היחסים לא היווה פגיעה אנושה בישראל; ובנוסף לא גרם לתלות ישראלית בארצות הברית, או להעלאת מעמדן של המדינות הערביות במישור הבינלאומי.
שירותי הביטחון ראו בפעילות "מלכות ישראל" גורם שערער את יציבות המשטר בישראל. ביוני 1953 הצליחו לחשוף את פעילי הארגון ולעצור כ-16 מהם, ו"מלכות ישראל" הוכרזה כארגון טרור מתוקף פקודת מניעת טרור. העצורים הועמדו לדין בבית דין צבאי (שהיה במחנה צריפין, ולפיכך כונתה הקבוצה גם "מחתרת צריפין"). זוהי הפעם היחידה בתולדות מדינת ישראל, שבה הועמדו לדין אזרחים יהודים בבית דין צבאי בהקשר זה. על החשודים הגן שמואל תמיר. הם לא הורשעו בעוון הפגיעה בצירות הסובייטית, אלא בעבירות אחרות: בכר נידון ל-12 שנות מאסר, חרותי לעשר שנים ויחזקאל מזרחי לחמש שנים. יוסף מנקס לא הורשע מהיעדר ראיות נגדו. לאחר כשנתיים מאסר, בהמלצת שר המשפטים פנחס רוזן, הוענקה חנינה לכל אסירי המחתרת.